Arto Nilsson

Arto Harald Nilsson (19. märts 1948 Helsingi – 11. juuli 2019) oli Soome poksija.

Nilsson oli kahekordne Soome meister II kergekeskkaalus (kuni 67 kg)  aastatel 1970 ja 1971.

Nilsson osales Eesti NSV – Soome – Bulgaaria kolmikvõistlusel 15.–16. juulil 1968 Tallinnas enne México olümpiamängude poksivõistlusi. Ta kaotas oma kohtumise I kergekeskkaalus (kuni 63,5 kg) Aksel Arrole.

Nilsson võitis oktoobris 1968 México olümpiamängude poksivõistlustel I kergekeskkaalus (kuni 63,5 kg) pronksmedali.

Hiljem on ta tegutsenud eduka kella- ja juveeliärimehena. 

Soome poksijad
Sündinud 1948
Surnud 2019